MET(MED)-fond - metoodiline fond - igas õppeasutuses peetud/peetav õppetööde kogu, mille eesmärk on järgmiste õpilaste stardikapitali parandamine, näitematerjaliks olemine.  Mis puudutab selveri lastenurka, siis jah, see "projekt" sai teostatud, mis tast pareguseks on saanud, pole õrna aimugi.  Maalikateedri ruum oli kõnealusel  päeval eriliselt trööstitu - leidsin sealt mitme ajastu kroonika - lisaks enda ja oma kursusekaaslaste kavanditele ka meie õppejõudude diplomi- ja muude tööde kaustu, kogu meie õppimise ajal (2006-2010) kateedriruumis olnud arhiivi ja raamatukogu klaasikildudega segamini põrandal.  Monumentaali klassis... olid šmaldi lõikamise alused ja klaasikastid ja kõik muu hunnikus maas, aknaklaase enam polnud. Saime Heldurile veel mõned seljatäied musta klaasi alla ukse juurde tassida, kust ta loodetavasti need  kätte sai.  Ma võtsin ka asju. Ühe kipskera, mannekeeni, lihaste tabeli, karbitäie harilikke pliiatseid ja sulgi, mõned raamatud maalikateedrist ja fuajeest, graafika klassist mõned klišeed ja ühe valtsi, mõned fotod, kaustad ja kavandid maalikateedrist, Helduri töölaua pealt ühe auguga kivi.  Ja see ei olnud mul esimene kord.  Enne Pelgulinna Gümnaasiumi remonti 2007. aastal olin oma kunstiklassi aknast jälginud, kuidas kotitäied roosasid ballettisusse, skulptuure ja eritellimusel valminud  pildiraame prügikonteinerisse lendasid...